Publication: Magyar Közlöny
Issue: MK-1999-29 (Year: 1999, Number: 29)
Era: 1990-2004
Section: 
Paragraph Index: 5

1. A Szerződő Felek illetékes szervezetei kötelezik magukat, hogy — haladéktalanul értesítik egymást olyan állatbetegségek megállapításáról, amely a Nemzetközi Járványügyi Hivatal (O.I.E.) Kódexének „A” listáján szerepel, illetve olyan állatbetegség megállapításáról, amelyet eddig a Magyar Köztársaság és Ukrajna területén még nem azonosítottak, vagy pedig már évek óta nem fordult elő, — az értesítésnek tartalmaznia kell a megbetegedett állatok faját és számát, a betegség megállapításának helyét, a kór megállapítását és leküzdésének módját, a betegség kórokozójának forrását, a diagnózis és gyógykezelés módszerét, a megszüntetés és megelőzés céljából hozott intézkedéseket, a ragadós száj- és körömfájás esetén az izolált vírus típusát is, — az értesítéseket megküldik mindaddig, amíg a betegséget teljesen fel nem számolták, — a Szerződő Felek kívánságára értesítik egymást a Nemzetközi Járványügyi Hivatal (O.I.E.) Kódexének „B” listáján szereplő fertőző betegségekről.

Source: https://magyarkozlony.hu/hivatalos-lapok/64b8de3983702109de7ec69e954617d9e9defb7b/dokumentumok/7b8155b7b7f13b342c8b5e220179dfd913882886/letoltes